**המדע שחושב על העתיד - מדעי הסביבה**

**על מדעי הסביבה**

מה יקטין את טביעת הרגל האקולוגית שלנו? אופניים במקום מכונית? דוד שמש במקום דוד חשמל? איך נצמצם את ההתחממות העולמית? האם אנחנו בכלל יכולים להשפיע?

**מדעי הסביבה** הוא מקצוע בחירה מדעי, רב תחומי, בחטיבה העליונה, העוסק בהכרת  
הסביבה, הבנת השינויים הנגרמים כתוצאה מהתערבות האדם בסביבה  והצורך לשמור על הסביבה בה אנו חיים. בעקבות השינויים באורח החיים שלנו, גידול האוכלוסייה וההתפתחות הטכנולוגית, הופך הנושא הסביבתי לרלוונטי וקריטי, עבור כולנו.

כמקצוע רב תחומי, הלמידה משלבת תחומי ידע רבים ומחייבת הבנת מושגים מתחומי המדעים כמו ביולוגיה, כימיה, פיסיקה, מתמטיקה, בשילוב היבטים כלכליים, חברתיים ואתיים וקשורה באופן הדוק למתרחש בסביבה המקומית והעולמית בזמן אמת. אי לכך הלמידה משלבת עיסוק בדילמות עכשוויות, בחקר ובלמידה חוץ כיתתית, שילוב כל אלו יאפשר לפתח אכפתיות ואחריות לסביבה אצל התלמיד, מתוך סקרנות, הנאה ואתגר, תוך למידה חווייתית ומשמעותית יותר עבור הלומדים.

רוצים ללמוד למה לשמור על הסביבה? למה זה קשור אלינו? איך לעשות זאת? זה המקום.

**למי מיועד מדעי הסביבה?**

מדעי הסביבה הוא תחום דעת הנוגע בכל ולכל. כל אחד ימצא עניין וקשר לתחום, במיוחד תלמידים המתעניינים בתחומי סביבה וחברה, הרלוונטיים לחיי היומיום, הכוללים תופעות ותהליכים בטבע, קיימות תוך מחשבה על העתיד והשפעת הגומלין של סביבה-חברה.  
לתלמידים המעוניינים לשלב למידה בכתה עם למידה חוץ כיתתית, עשייה חברתית סביבתית בתחומים הקרובים לליבם ולכל הרוצים להבין כיצד ניתן להקטין את טביעת הרגל האקולוגית הפרטית והכללית שלנו, תוך שינוי מקומי, אפילו הקטן ביותר.

**למה כדאי ללמוד מדעי הסביבה ?**

הלמידה על הבעיות הסביבתיות והדרכים לטיפול בהן, מעלה את המודעות לתחום התופס תאוצה הולכת וגדלה. התפתחות זו מביאה לעליה בדרישה לאנשים מומחים בתחום.

הלמידה מעודדת מעורבות קהילתית סביבתית ורגישות לאיכות הסביבה, תוך התנסות במגוון מיומנויות, במסגרת הלמידה הכיתתית והחוץ כיתתית.

לימודים אלו מהווים בסיס ללימודי סביבה באוניברסיטאות ובמכללות המובילות בארץ, ובכך מאפשרת להשפיע על עתיד הסביבה של כולנו.

[תואר ראשון בקיימות](http://portal.idc.ac.il/he/schools/sustainability/programs/pages/undergraduate_sustainabilityba.aspx)

[מדעי הים והסביבה הימית](http://www.ruppin.ac.il/pages/2055.aspx)

[לימודי סביבה לתואר ראשון](http://www.universities-colleges.org.il/%D7%9E%D7%93%D7%A2%D7%99-%D7%94%D7%A1%D7%91%D7%99%D7%91%D7%94-%D7%9C%D7%99%D7%9E%D7%95%D7%93%D7%99%D7%9D/)

[לימודי הנדסת סביבה](http://www.universities-colleges.org.il/%D7%94%D7%A0%D7%93%D7%A1%D7%AA-%D7%A1%D7%91%D7%99%D7%91%D7%94/)

**מה כוללים הלימודים?**

הלימודים כוללים **לימודי ליבה** במגוון נושאים סביבתיים; מערכות אקולוגיות ויחסי אדם סביבה, אוויר, מים , רעש, אתיקה, צדק סביבתי כל זאת ועוד, בהיבטים רב תחומיים, הנוגעים בנושאי בריאות, כלכלה, חוק ומשפט וכדומה, והעמקה באחד התחומים.

בנוסף התוכנית כוללת למידה חוץ כיתתית הכוללת **יחידת סדנה** **סביבתית** בה התלמידים משתתפים במגוון סיורים לימודיים, להם השפעה על הסביבה ואיכות חיינו תוך שילוב עשייה סביבתית, וכן **יחידת האקוטופ** בה התלמיד עוסק בנושא חקר סביבתי.

הלימודים משלבים תכנים, ביצוע חקר, סיורים בסביבות שונות, מעורבות פעילה בסביבה, תוך התייחסות ערכית לסוגיות הנלמדות. כל אלו מאפשרים ללומד להביא לידי ביטוי את יכולותיו, בדרכי הערכה שונות.

במהלך שנות הלימודים, מעודדים יצירת קשר עם עמיתים בארץ ובחו"ל ומשלבים השתתפות בפעילויות, כנסים, תחרויות בנושאים סביבתיים בארץ ובחו"ל.

**קישורים מומלצים:**

[אתר מפמ"ר מדעי הסביבה](http://cms.education.gov.il/EducationCMS/Units/Mazkirut_Pedagogit/MadaeHasvivva/HodaotHamafmar/)

**סרטים וסרטונים:**

בהוראה השוטפת משולבים סרטים וסרטונים הממחישים את התכנים הנלמדים, דוגמת:

[HOME](https://www.youtube.com/watch?v=NEnRsTlSsxM)

[The Story of Change](file:///C:\Users\user\Dropbox\הדרכה\חלון%20ראווה%20למקצוע\The%20Story%20of%20Change)

[THE STORY OF STUFF](https://www.youtube.com/watch?v=9GorqroigqM)

[300 שנה של דלק](https://www.youtube.com/watch?v=u4zP4Xhj4AQ)

[אגדה אורבנית](https://www.youtube.com/watch?v=WK3xZxl48AU)

[שמירה על ערכי טבע](https://www.youtube.com/watch?v=xejQs-9WmdE)

[היסטוריה של העולם בשעתיים](https://www.youtube.com/watch?v=HZzSLaqk2dA)

אמת [מטרידה](https://www.youtube.com/watch?v=ZAbEaiP3EOA)